รัฐบาลไทย-ข่าวทำเนียบรัฐบาล-กรมเจ้าท่าออกประกาศกรมเจ้าท่าที่ 45/2563 เรื่อง แนวปฏิบัติสำหรับเรือที่เข้ามาในน่านน้ำไทย กรณีเป็นเรือจากท้องที่นอกราชอาณาจักร [กระทรวงคมนาคม]
วันอังคารที่ 24 มีนาคม 2563
กรมเจ้าท่าออกประกาศกรมเจ้าท่าที่ 45/2563 เรื่อง แนวปฏิบัติสําหรับเรือที่เข้ามาในน่านน้ําไทย กรณีเป็นเรือจากท้องที่นอกราชอาณาจักร [กระทรวงคมนาคม]
กรมเจ้าท่าออกประกาศกรมเจ้าท่าที่ 45/2563 เรื่อง แนวปฏิบัติสําหรับเรือที่เข้ามาในน่านน้ําไทย กรณีเป็นเรือจากท้องที่นอกราชอาณาจักร
ประกาศกรมเจ้าท่าที่45/2563 เรื่อง แนวปฏิบัติสําหรับเรือที่เข้ามาในน่านน้ําไทย
กรณีเป็นเรือจากท้องที่นอกราชอาณาจักร
นายวิทยา ยาม่วง อธิบดีกรมเจ้าท่า กระทรวงคมนาคมได้ออกประกาศตามที่กระทรวงสาธารณสุขโดยคณะกรรมการโรคติดต่อแห่งชาติได้ประกาศให้โรคติดเชื้อไวรัสโคโรนา 2019 (COVID-19)เป็นโรคติดต่ออันตรายตามพระราชบัญญัติโรคติดต่อ พ.ศ. 2558 และประเทศไทยได้ดําเนินมาตรการอย่างต่อเนื่องเพื่อเฝ้าระวังและควบคุมโรคปัจจุบันปรากฏว่าองค์การอนามัยโลก (World Health Organization)ได้ประกาศยกระดับสถานการณ์แพร่ระบาดดังกล่าวเป็นโรคระบาดทั่วโลก (Pandemic)กรมเจ้าท่าจึงออกประกาศที่ 45/2563 เรื่อง แนวปฏิบัติสําหรับเรือที่เข้ามาในน่านน้ําไทย กรณีเป็นเรือจากท้องที่นอกราชอาณาจักร มีผลบังคับใช้วันที่ 22 มีนาคม 2563เวลา 00.00 น. ของประเทศไทย โดยให้ยกเลิกประกาศกรมเจ้าท่าที่ 41/2563 และ 43/2563 โดยมีรายละเอียด ดังนี้
1.นายเรือ คนประจําเรือ ผู้โดยสาร และบุคคลใด ๆ ที่ลงเรือเพื่อเดินทางมายังประเทศไทยต้องได้รับการแยกกัก กักกัน ควบคุมไว้สังเกต หรืออยู่ภายใต้มาตรการป้องกันและควบคุมโรคติดต่ออย่างอื่นตามที่พนักงานควบคุมโรคติดต่อประจําด่านควบคุมโรคติดต่อระหว่างประเทศกําหนด
2.ให้ผู้ประกอบกิจการเดินเรือ เจ้าของเรือ ผู้ครอบครองเรือ นายเรือ และผู้ควบคุมเรือที่เดินเรือจากท่าเรือประเทศต้นทางในท้องที่ที่เป็นเขตโรคติดต่ออันตรายและพื้นที่มีรายงานจากกระทรวงสาธารณสุขหรือWorld Health Organizationว่าพบผู้ติดเชื้อไวรัสCOVID-19ดําเนินการคัดกรองนายเรือคนประจําเรือ ผู้โดยสารและบุคคลใด ๆ ก่อนลงเรือดังนี้
(1) ตรวจสอบใบรับรองแพทย์ (Health Certificate)ที่ออกให้โดยมีระยะเวลาไม่เกิน 72 ชั่วโมงก่อนการเดินทาง ซึ่งยืนยันว่ามีการตรวจแล้วไม่พบเชื้อไวรัสCOVID-19
(2) ตรวจสอบกรมธรรม์ประกันภัยที่แสดงการคุ้มครองการรักษาพยาบาลในประเทศไทยซึ่งครอบคลุมถึงโรคติดเชื้อไวรัสCOVID-19เป็นจํานวนไม่น้อยกว่า100,000เหรียญสหรัฐ
3.ในกรณีที่นายเรือ คนประจําเรือ ผู้โดยสาร และบุคคลใด ๆ ที่จะลงเรือเพื่อเดินทางมายังประเทศไทยเป็นผู้มีสัญชาติไทย ให้ผู้ประกอบกิจการเดินเรือ เจ้าของเรือ ผู้ครอบครองเรือ นายเรือ และผู้ควบคุมเรือดําเนินการคัดกรองนายเรือ คนประจําเรือ ผู้โดยสาร และบุคคลดังกล่าวก่อนลงเรือดังนี้
(1) ตรวจสอบใบรับรองแพทย์ที่ยืนยันว่ามีสุขภาพเหมาะสมต่อการเดินทางทางเรือ
(2) ตรวจสอบหนังสือรับรองการเดินทางกลับประเทศไทยที่สถานเอกอัครราชทูตไทย สถานกงสุลใหญ่ หรือกระทรวงการต่างประเทศออกให้
4.หากพบว่าบุคคลใดไม่สามารถแสดงหลักฐานทั้งหมดตามข้อ 3 และข้อ 4 ได้ครบถ้วนสมบูรณ์ ให้ผู้ประกอบกิจการเดินเรือ เจ้าของเรือ ผู้ครอบครองเรือ นายเรือ และผู้ควบคุมเรือ ปฏิเสธการลงเรือ
5.เมื่อได้คัดกรองตามข้อ 3 หรือข้อ 4 และให้บุคคลนั้นลงเรือแล้ว ให้ผู้ประกอบกิจการเดินเรือเจ้าของเรือ ผู้ครอบครองเรือ นายเรือ และผู้ควบคุมเรือ จัดให้มีการกรอกข้อมูลแสดงที่พักที่สามารถติดต่อได้ในประเทศไทย ตามแบบ ต.8 ตามพระราชบัญญัติโรคติดต่อ พ.ศ. 2558 และยื่นต่อเจ้าพนักงานควบคุมโรคติดต่อประจําด่านควบคุมโรคติดต่อระหว่างประเทศที่ท่าเรือปลายทาง
6.ให้ผู้ประกอบกิจการเดินเรือ เจ้าของเรือ ผู้ครอบครองเรือ นายเรือ และผู้ควบคุมเรือ ใช้มาตรการในการป้องกันโรคติดต่อบนเรือดังนี้
(1) จัดที่นั่ง ที่พัก และที่ปฏิบัติงาน สําหรับผู้อยู่บนเรือ ให้มีระยะห่างจากกันมากที่สุดเท่าที่ทําได้ตั้งแต่เมื่อให้ลงเรือ และจัดพื้นที่ในเรือไว้สําหรับเฝ้าระวังผู้ที่มีอาการไข้ ไอ หรือเจ็บป่วย หากมีความจําเป็น
(2) แจ้งให้ผู้อยู่บนเรือทราบถึงวิธีการป้องกันโรคติดต่อ และสวมหน้ากากอนามัยตลอดการเดินทาง หรือจัดเตรียมอุปกรณ์อื่นที่จําเป็นสําหรับการป้องกันตนเองจากการติดต่อ
(3) พิจารณาจํากัดการปฏิบัติงานในเรือ เพื่อลดความจําเป็นในการเข้าใกล้ชิดระหว่างผู้อยู่บนเรือ
(4) กําหนดให้นายเรือ คนประจําเรือ และผู้ที่ทํางานบนเรือ สวมหน้ากากอนามัย
7.เมื่อเดินทางถึงประเทศไทย ผู้ประกอบกิจการเดินเรือ เจ้าของเรือ ผู้ครอบครองเรือ นายเรือและผู้ควบคุมเรือต้องดําเนินการฆ่าเชื้อ หรือทําความสะอาดเรือตามมาตรฐานที่เจ้าพนักงานควบคุมโรคติดต่อประจําด่านควบคุมโรคติดต่อระหว่างประเทศกําหนด
8.เจ้าพนักงานควบคุมโรคติดต่อประจําด่านควบคุมโรคติดต่อระหว่างประเทศมีอํานาจออกคําสั่งตามความในพระราชบัญญัติโรคติดต่อ พ.ศ. 2558 ดังนี้
(1) ห้ามผู้ใดเข้าไปในหรือออกจากเรือที่เดินเข้ามาในราชอาณาจักร ซึ่งยังไม่ได้รับการตรวจจากเจ้าพนักงานควบคุมโรคติดต่อประจําด่านควบคุมโรคติดต่อระหว่างประเทศ และห้ามนําพาหนะอื่นใดเข้าเทียบเรือนั้น เว้นแต่จะได้รับอนุญาต
(2) ดําเนินการหรือออกคําสั่งเป็นหนังสือให้ผู้ประกอบกิจการเดินเรือ เจ้าของเรือ ผู้ครอบครองเรือ นายเรือและผู้ควบคุมเรือ ดําเนินการดังนี้
(2.1)กําจัดความติดโรค เพื่อป้องกันและควบคุมการแพร่ของโรค
(2.2)จัดให้เรือจอดอยู่ ณ สถานที่ที่กําหนดไว้จนกว่าเจ้าพนักงานควบคุมโรคติดต่อประจําด่านควบคุมโรคติดต่อระหว่างประเทศจะอนุญาตให้ไปได้
(2.3)ให้ผู้ซึ่งมากับเรือนั้นรับการตรวจในทางแพทย์ และอาจให้แยกกัก กักกัน คุมไว้สังเกต หรือรับการสร้างเสริมภูมิคุ้มกันโรค ณ สถานที่และระยะเวลาที่กําหนด
9.ในกรณีที่มีการฝ่าฝืนมาตรการตามข้อ 3 ข้อ 4 หรือข้อ 5 ให้ผู้ประกอบกิจการเดินเรือเจ้าของและผู้ครอบครองเรือ จะต้องเป็นผู้ออกค่าใช้จ่ายในการขนส่งนายเรือ คนประจําเรือ ผู้โดยสาร และบุคคลใด ๆที่มากับเรือนั้นเพื่อแยกกัก กักกัน คุมไว้สังเกต หรือรับการสร้างเสริมภูมิคุ้มกันโรค ตลอดทั้งออกค่าใช้จ่ายในการเลี้ยงดู การรักษาพยาบาล การป้องกันและควบคุมโรคติดต่อระหว่างประเทศตามที่กําหนดในพระราชบัญญัติโรคติดต่อ พ.ศ. 2558
10. ให้ผู้ประกอบกิจการเดินเรือ เจ้าของเรือ ผู้ครอบครองเรือ นายเรือ และผู้ควบคุมเรือปฏิบัติตามมาตรการเฝ้าระวังโรคติดต่ออันตราย และมาตรการป้องกันและควบคุมโรคติดต่ออันตรายตามที่กระทรวงสาธารณสุขประกาศกําหนดตามความในพระราชบัญญัติโรคติดต่อ พ.ศ. 2558 โดยเคร่งครัด
11. ให้ผู้ประกอบกิจการเดินเรือ เจ้าของเรือ ผู้ครอบครองเรือ นายเรือ และผู้ควบคุมเรือแจ้งแนวปฏิบัติตามประกาศนี้ให้เจ้าหน้าที่ประจําท่าเรือต้นทาง นายเรือ คนประจําเรือ ผู้โดยสาร และบุคคลใด ๆที่ลงเรือทราบและถือปฏิบัติ โดยให้นายเรือหรือผู้ควบคุมเรือประกาศเพิ่มเติมบนเรือให้ผู้ที่อยู่บนเรือทราบโดยทั่วกัน
กระทรวงคมนาคม
23 มีนาคม 2563